Dombra
Dombra (kaz. домбыра) – kazachų nacionalinis muzikos instrumentas – gnaibomasis chordofonas. Dombros korpusas yra išskobtas iš medžio. Turi 2 žarnines stygas. 2004 m. dombra kui, kazachų tradicinis grojimas dombra įrašytas į pasaulinio nematerialaus paveldo sąrašą. Dombra groja profesionalūs liaudies muzikantai. Pritardami dombra savo kūrybos dainas ir sakmes seniau atlikdavo akynai. Vyksta dombrininkų varžybos. Nuo 1934 m. šiek tiek pakeista dombra yra grojama orkestruose ir ansambliuose.